Mercedes-Benz W164

Η Mercedes-Benz M-Class W164 ήταν ένα μεσαίο πολυτελές τετρακίνητο SUV αυτοκίνητο, που παρήχθη από τη γερμανική αυτοκινητοβιομηχανία Mercedes-Benz από τον Μάρτιο του 2005 έως τον Ιούνιο του 2011. Αντικατέστησε την επιτυχημένη σειρά W163 και συνέχισε την μεγάλη εμπορική επιτυχία του προκατόχου της. Στα τέλη Απριλίου του 2008, η W164 υπέστη μια αισθητική (ιδίως πιο έντονη στο μπροστινό μέρος, που έγινε πιο επιθετικό και δυναμικό) και τεχνολογική ανανέωση. Το 2011 παρουσιάστηκε η τρίτη γενιά της M-Class, με κωδικό W166, η οποία και αντικατέστησε την W164, με τη μαζική παραγωγή της W166 να ξεκινάει στις 20 Ιουλίου 2011.

 Συγγενικά μοντέλα 

Σε αντίθεση με το αμάξωμα τύπου σκάλας (κοινώς «χτιστό» πάνω σε πλατφόρμα σχήματος σκάλας) της προκατόχου W163, η W164 βασιζόταν σε αυτοφερόμενο πλαίσιο (ενιαίο δομικό σύνολο) και μοιραζόταν το σασί και τα τεχνολογικά στοιχεία με το ακόμα μεγαλύτερο SUV Mercedes GL-Class X164. Μάλιστα η GL-Class X164 βασιζόταν σε μια μακρύτερη εκδοχή της πλατφόρμας W164 και είχε 7-θέσιο σαλόνι, ενώ η M-Class W164 είχε 5-θέσιο σαλόνι. Επίσης, η γενιά W164 της M-Class είχε στενή συγγένεια και με το πολυμορφικό R-Class.

Ο αεροδυναμικός συντελεστής Cd της W164 ήταν 0,34 - νούμερο κορυφαίο για SUV την τότε εποχή, αλλά πολύ καλό ακόμα και σήμερα, καθώς και μια τεράστια βελτίωση από το 0,39 της W163.

 Παραγωγή 

Ενώ η M-Class W163 κατασκευαζόταν σχεδόν αποκλειστικά στην Αλαμπάμα των ΗΠΑ, και ειδικότερα τα έτη 1999 ως 2002 κάποια αντίτυπα επίσης και στο Γκρατς της Αυστρίας για την Ευρώπη, οι μεταγενέστερες W163 και όλες οι W164 παρήχθησαν αποκλειστικά στην Αλαμπάμα για όλες τις αγορές διεθνώς.

 Ενεργητική και παθητική ασφάλεια 

Κατά την σχεδίαση της W164 είχε δοθεί εξαιρετικά μεγάλη έμφαση στην ασφάλεια και το μοντέλο διατήρησε την πολύ καλή φήμη της προκατόχου W163 στον τομέα αυτό. Από την εισαγωγή της, όλες οι εκδόσεις της W164 έφεραν στάνταρ τα εξής στοιχεία ενεργητικής και παθητικής ασφάλειας:

 4 δισκόφρενα.
 Σύστημα Αντιμπλοκαρίσματος Τροχών (ABS).
 Σύστημα Ελέγχου Πρόσφυσης (traction control system), ικανό να ανιχνεύει τυχόν ολίσθηση σε κάθε τροχό ξεχωριστά και να τον / τους φρενάρει ή / και να μειώνει την ροπή του κινητήρα μέχρι να αποκατασταθεί η πρόσφυση.
 Υποβοήθηση Φρεναρίσματος (Brake Assist). Το σύστημα ανιχνεύει την κίνηση της πέδησης έκτακτης ανάγκης και αμέσως προσφέρει την μέγιστη δύναμη πέδησης για τη συντομότερη δυνατή απόσταση ακινητοποίησης.
 Ηλεκτρονικό Κατανεμητή Πίεσης Φρεναρίσματος (EBD).
 Σύστημα Ελέγχου Ευστάθειας (ESP), ιδιαίτερα χρήσιμο σε κρίσιμες συνθήκες οδήγησης, όπως στις στροφές και σε οδοστρώματα με μειωμένη πρόσφυση (βροχή, χιόνι, πάγος ή χαλίκι).
 Όπως και η προκάτοχος W163, η W164 έφερε μεγάλες ενισχύσεις στις πλαϊνές κολώνες και στο πλαίσιο της οροφής, προκειμένου σε τυχόν ανατροπή να αποτραπεί το ενδεχόμενο της κατάρρευσης της οροφής.
 Κολώνα τιμονιού που καταρρέει σε μετωπική πρόσκρουση.
 Μπροστινούς αερόσακους οδηγού και συνοδηγού.
 Πλευρικούς αερόσακους στα μπροστινά καθίσματα και στα πίσω καθίσματα. Μάλιστα ενώ στην W163 ήταν στις πόρτες, στην W164 τοποθετήθηκαν μέσα στα καθίσματα, με σκοπό την μέγιστη δυνατή προστασία ανεξάρτητα από τις θέσεις των καθισμάτων.
 Πλευρικούς αερόσακους τύπου κουρτίνας για τις μπροστινές και τις πίσω θέσεις. Σε όλες τις W164 οι αερόσακοι αυτοί είχαν σχεδιαστεί να ανοίγουν ακόμα και στο ενδεχόμενο της ανατροπής, ενώ παραμένουν φουσκωμένοι για αρκετά δευτερόλεπτα, για την μέγιστη δυνατή προστασία. Συνδυάζονται με αισθητήρα ανατροπής του οχήματος.
 Με την ανανέωση του μοντέλου, που έγινε στα τέλη Απριλίου του 2008, προστέθηκε και στάνταρ αερόσακος για τα γόνατα του οδηγού.
 Κεντρικό κλωβό ασφαλείας, σε συνδυασμό με ζώνες ελεγχόμενης παραμόρφωσης εμπρός και πίσω, ικανές να απορροφήσουν μεγάλο μέρος της ενέργειας πρόσκρουσης.
 Σύστημα Pre-Safe, για «προετοιμασία» των καθισμάτων και ζωνών ασφαλείας πριν την πρόσκρουση, καθώς και κλείσιμο της ηλιοροφής αν είναι ανοιχτη.
 Πυροτεχνικούς προεντατήρες στις ζώνες ασφαλείας στα μπροστινά καθίσματα.
 Βομβητές υπενθύμισης χρήσης ζώνης ασφαλείας για τον οδηγό και τον συνοδηγό.

Στα τεστ πρόσκρουσης του ανεξάρτητου οργανισμού Euro NCAP (Πρόγραμμα αξιολόγησης νέων μοντέλων της Ευρώπης) το 2008, λίγο μετά την προσθήκη του στάνταρ αερόσακου για τα γόνατα του οδηγού, η W164 απέσπασε την μέγιστη δυνατή διάκριση των 5 αστέρων στην προστασία των ενηλίκων επιβατών, με το σκορ των 34 στους 37 πόντους, σύμφωνα με την τότε κλίμακα μέτρησης, επιτυγχάνοντας και επαινετικά σχόλια από τον Euro NCAP.Αποτελέσματα του Euro NCAP για την Mercedes-Benz W164 του 2008.

 Προστασία ενηλίκων επιβατών = 
 Προστασία ανηλίκων επιβατών = 
 Προστασία πεζών = 

Επίσης, το Αμερικανικό Ινστιτούτο για Ασφάλεια Αυτοκινητοδρόμων (Insurance Institute for Highway Safety) είχε απονείμει στην W164 το βραβείο Top Safety Pick από την σεζόν του 2007 που καθιέρωσε τη διάκριση αυτή και στα μετέπειτα έτη, καθώς το μοντέλο απέσπασε την μέγιστη δυνατή διάκριση «good» στην πλαγιομετωπική, πλευρική και οπίσθια δοκιμή πρόσκρουσης, ενώ διέθετε και στάνταρ Σύστημα Ελέγχου Ευστάθειας (ESP) σε όλες τις εκδόσεις του.

 Τεχνικά χαρακτηριστικά 

Όλες οι εκδόσεις της W164 συνδυάστηκαν με το 7-τάχυτο αυτόματο κιβώτιο 7G-Tronic, επιτυγχάνοντας έτσι υψηλότερες επιδόσεις και καλύτερη οικονομία καυσίμου από την προκάτοχο W163.

 Μοντέλο Κινητήρας Κυβισμός Κύλινδροι Ισχύςhp / rpm ΡοπήN·m / rpm Βάρος(kg) Τελικήταχύτητα Επιτάχυνση0-100 km/h Κατανάλωσηανά 100 km (lt) ΕκπομπέςCO2 (gr/km) Περίοδοςπαραγωγής ΒενζίνηML350M272E353.498 cm³V6272/6.000350/2.400-5.5002.060225 km/h8,4 sec11,527503/2005–07/2011ML500M113E504.966 cm³V8306/5.600460/2.700-4.2502.100240 km/h6,9 sec13,431903/2005–04/2007M273KE555.461 cm³388/6.000530/2.800-4.8002.110250 km/h15,8 sec12,830404/2007–07/2011ML63 AMGM156E636.208 cm³510/6.800630/5.2002.235250 km/h15,0 sec16,539201/2006–07/2010ML63 AMGV-Max275 km/h01/2006–07/2010 ΝτίζελML280 CDIOM642DE30LA2.987 cm³V6190/4.000440/1.400-2.8002.110205 km/h9,8 sec9,424903/2005–05/2009ML300 CDI9,324605/2009–01/2010204/4.000500/1.400-2.400210 km/h8,2 sec8,4 - 2010-2011ML350 BlueTECOM642DE30LA211/3.400540/1.600-2.4008,7 sec9,12392009-2011ML320 CDIOM642DE30LA224/3.800510/1.600-2.800215 km/h8,7 sec9,42492005-2009ML350 CDIOM642DE30LA9,525005/2009–01/2010231/3.800540/1.600-2.400220 km/h7,3 sec9,42462010-2011ML420 CDIOM629DE40LA3.996 cm³V8306/3.600700/2.000-2.6002.240235 km/h6,5 sec11,22942007-2009ML450 CDI10,62922009-2010 1 Ηλεκτρονικά περιορισμένη

 Εμπορική απήχηση 

Ενδεικτικώς, παρουσιάζονται οι ετήσιες πωλήσεις της Mercedes-Benz W164 στη Γερμανία το έτος 2007 σε σύγκριση με τα αντίπαλα μοντέλα.Πηγή: Kraftfahrt-Bundesamt (Ομοσπονδιακή Αρχή Οδικών Μεταφορών και Αυτοκινήτων της Γερμανίας). Μαζί με το κάθε μοντέλο, αναφέρεται και το έτος που λανσαρίστηκε η τότε γενιά του.

ΜοντέλοΠωλήσειςMercedes-Benz W164 (2005)18.394BMW X5 E70 (2006)14.436Audi Q7 (2006)12.484Volkswagen Touareg (2002)11.715Volvo XC90 (2002)5.669Porsche Cayenne (2002)4.832

 Αναφορές 

 Βιβλιογραφία 
 Russek, Peter (2009). Mercedes-Benz ML Serie 163 (1997–2004), Serie 164 (ab 2005). Reparaturanleitung series, Band 1297. Zug, Switzerland: Verlag Bucheli. ISBN 9783716821060.
 Schlegelmilch, Rainer W.; Lehbrink, Hartmut; von Osterroth, Jochen (2013). Mercedes (revised ed.). Königswinter, Germany: Ullmann Publishing. ISBN 9783848002672.

 Εξωτερικοί σύνδεσμοι 

 Δοκιμή της Mercedes-Benz ML 350 από το περιοδικό 4Τροχοί (Οκτώβριος 2005)
 2006-2011 Mercedes-Benz M-Class review by Consumerguide.com (αναφέρεται στην M-Class W164 Αμερικανικών προδιαγραφών)
 2006 ML 350 Gallery - FamilyCar.com 
 www.mercedes-benz.de/used-cars/technical-data/suv/ M-Class W164

W164
Κατηγορία:Αυτοκίνητα SUV
Κατηγορία:Γερμανικά αυτοκίνητα
Κατηγορία:Αυτοκίνητα πολυτελείας

en:Mercedes-Benz W164